text: Hvem var bedst? "Marians Lykkeposebørn"
  13 januar 2016 kl. 15.48
  Se dygtige børn, der ved en hel masse, på TV SYD+.
  Børn fra 12 skoler i Syd- og Sønderjylland deltog i dag i regionsfinalen i Smart-Parat-Svar.
  Det var tæt til det sidste, og det var først i den 6. og sidste runde, det hele blev afgjort.
  ”Marians Lykkeposebørn” fra Kirstinebjergskolens 6. c i Fredericia svarede rigtig på tre spørgsmål om bogserien Hunger Games.
  2. pladsen gik til ”Smart-Super-Kids Sydslesvig” fra Harreslev Danske Skole, og 3. pladsen fik ”Einsteins efterkommere” fra Favrdal-Fjelstrup Skole i Haderslev.
  Den store landsfinale finder sted den 3. februar, og den kan ses direkte på TV SYD+ fra klokken 12:30 – 14:30.
  Dagens konkurrence kan du se på TV SYD+ fra kl. 19.55 til 21.25.
  